ครับ ผมมีเพศสัมพันธ์กับแฟน ใส่ถุงยางป้องกัน แล้วแฟนผมเกิดอาการเจ็บท้อง ที่ไม่ใช้ท้องน้อยอะครับ ควรทำไงดีครับ แล้วจะหายไหม
สวัสดีค่ะ การมีเพศสัมพันธ์ โดยการใช้ถุงยางอนามัยนั้น จะมีโอกาสตั้งครรภ์ได้ประมาณ 82%-98%สำหรับอาการปวดท้อง ขึ้นกับว่าปวดตรงตำแหน่งใดของช่องท้องค่ะ1. หากเป็นบริเวณด้านขวาบน สาเหตุ ได้แก่- ตับอักเสบ ท่อน้ำดีอักเสบ นิ่วในถุงน้ำดีถุงน้ำดีอักเสบแต่มักจะมีอาการตัวเหลือง ตาเหลืองร่วมด้วย และอาจมีไข้ร่วมด้วย- การอักเสบของลำไส้ส่วนที่อยู่บริเวณช่องท้องขวาด้านบน มักมีอาการถ่ายอุจจาระเหลว คลื่นไส้ อาเจียนร่วมด้วย2. เป็นบริเวณด้านขวาล่าง สาเหตุ ได้แก่-ไส้ติ่งอักเสบอาการปวดท้องจะรุนแรงขึ้นเรื่อยๆ ร่วมกับมีไข้ คลื่นไส้ อาเจียน ท้องอืด เป็นต้น- ลำไส้ส่วนที่อยู่ช่องท้องด้านขวาล่างอักเสบ- ปีกมดลูกด้านขวาอักเสบ มักมีตกขาวที่ผิดปกติร่วมด้วย- มีซีสต์ในรังไข่หรือปีกมดลูกด้านขวา เป็นเนื้องอกของรังไข่หรือปีกมดลูกด้านขวา3. หากเป็นบริเวณช่องท้องซ้ายบน อาจเกิดได้จาก-โรคกระเพาะอาหารอักเสบอาจปวดแบบจุกแน่น หรือแสบร้อน และอาจมีอาการท้องอืด อาหารไม่ย่อยอิ่มเร็ว เรอบ่อย คลื่นไส้ อาเจียน เป็นต้น-กรดไหลย้อนอาการจะคล้ายๆ กับกระเพาะอาหารอักเสบ แต่จะมีอาการแสบร้อนกลางอกร่วมด้วย อาหารไม่ย่อย เรอบ่อย มีน้ำรสเปรี้ยวหรือขมในคอ หรือเจ็บคอ เป็นต้น4.หากเป็นบริเวณด้านซ้ายล่าง อาจเกิดได้จาก-ลำไส้ส่วนที่อยู่ช่องท้องด้านซ้ายล่างอักเสบ นอกจากปวดท้องแล้ว มักมีอาการคลื่นไส้ อาเจียน ถ่านอุจจาระเหลวร่วมด้วย- ปีกมดลูกด้านซ้ายอักเสบ ท้องนอกมดลูกด้านซ้ายมีซีสต์ในรังไข่หรือปีกมดลูกด้านซ้ายเป็นเนื้องอกของรังไข่หรือปีกมดลูกด้านซ้าย- ถุงผนังลำไส้ใหญ่อักเสบ5. หากเป็นบริเวณท้องน้อยตรงกลาง อาจเกิดจาก กระเพาะปัสสาวะอักเสบ มดลูกอักเสบ เป็นต้นนอกจากนี้ อาจเกิดจากกล้ามเนื้อผนังหน้าท้องเกิดการบาดเจ็บ จากการออกแรงใช้งานกล้ามเนื้อหน้าท้องมากไปก็ได้ โดยอาการปวดจะเกิดขึ้นสัมพันธ์กับการเปลี่ยนท่าทางหากอาการปวดไม่รุนแรง แนะนำให้สังเกตอาการไปก่อนค่ะ แต่หากอาการปวดท้องรุนแรงขึ้นเรื่อยๆ หรือมีอาการต่างๆ เช่น มีไข้ ถ่ายอุจจาระเหลวปริมาณมาก อาเจียนหลายครั้ง ตัวเหลือง ตาเหลือง ควรรีบไปพบแพทย์ค่ะแต่หากอาการปวดท้องสัมพันธ์กับการมีประจำเดือน หรือมีประจำเดือนผิดปกติร่วมด้วย หรือมีตกขาวที่ผิดปกติ แนะนำให้ไปพบสูติ-นรีแพทย์ค่ะ